’n Kunstenaarsvoorstelling van Kepler-452b.
Regte klimming 19h 44m 00.89s
Deklinasie +44° 16′ 39.2″
Skynmagnitude (m) 13,426 (?)
Afstand (ligjaar) 1 400 ligjare
Metaalinhoud [Fe/H] 0,21±0,09
Ouderdom 6±2 miljard jaar
Massa 5±2 M⊕
Radius 1,63+0,23−0,20 R⊕
Temperatuur 265+15−13 K
Wentelperiode 385 dae
Datum 23 Julie 2015 (aangekondig)
Kepler-452b is ’n eksoplaneet wat om ’n G-tipe-ster, Kepler-452, wentel. Dit is deur die Kepler-ruimteteleskoop ontdek en Nasa het die ontdekking op 23 Julie 2015 aangekondig. Dit is die eerste eksoplaneet byna so groot soos die Aarde wat ontdek is in die bewoonbare sone van ’n ster soortgelyk aan die Son. Naas Kepler-438b stem die ster die meeste met die Aarde ooreen, maar dit is nie bekend of Kepler-452b ’n rots- of klein gasplaneet is nie. Gebaseer op sy digtheid, is dit waarskynlik ’n rotsplaneet.
Die ster is 1 400 ligjare van die Sonnestelsel af; teen die spoed van die New Horizons-tuig sal dit sowat 25,8 miljoen jaar duur om dit te bereik.
Die planeet wentel elke 385 dae om sy ster. Dit is ouer en 60% groter as die Aarde, maar lê ook in sy ster se bewoonbare sone. 
Sy massa is waarskynlik vyf keer dié van die Aarde en sy oppervlakswaartekrag is twee keer so groot, hoewel die berekening van eksoplanete se massa nie akkuraat is nie. As dit ’n rotsplaneet is, is dit waarskynlik ’n Superaarde met baie aktiewe vulkane vanweë sy groter massa en digtheid. Die wolke op die planeet sal dik en newelagtig wees en die grootste deel van die planeet se oppervlak bedek. Van sy oppervlak af, sal sy ster feitlik nes die Son van die Aarde af lyk.
Dit is nie duidelik of Kepler-452b ’n bewoonbare omgewing het nie. Sy ster, van tipe G2V, nes die Son, het ook byna dieselfde temperatuur en massa as die Son. Dit is egter 6 miljard jaar oud, dus 1,5 miljard jaar ouer as die Son. In hierdie stadium van die ster se evolusie kry Kepler-452b 10% meer energie as wat die Aarde tans van die Son af kry. As Kepler-452b ’n rotsplaneet is, sal dit onderworpe of byna onderworpe wees aan ’n weghol-kweekhuiseffek.
’n Diagram van Kepler-452b se wentelbaan in die Kepler-452-stelsel, in vergelyking met die binneste Sonnestelsel en die Kepler-186-stelsel asook hul onderskeie bewoonbare sones.
’n Kunstenaarsvoorstelling van die Aarde (links) in vergelyking met Kepler-452b, wat sowat 60% groter is.
’n Vergelyking van klein planete in die bewoonbare sone van hul sterre wat deur Kepler ontdek is.
↑ 1,0 1,1 1,2 1,3 1,4 1,5 1,6 "NASA Exoplanet Archive - Confirmed Planet Overview - Kepler-452b". Nasa-eksoplaneetargief. 2015. Besoek op 23 Julie 2015.
↑ 2,0 2,1 (23 July 2015) “Discovery and Validation of Kepler-452b: A 1.6 R⨁ Super Earth Exoplanet in the Habitable Zone of a G2 Star”. The Astronomical Journal 150 (2). doi:10.1088/0004-6256/150/2/56. Besoek op 24 July 2015.
↑ "NASA’s Kepler Mission Discovers Bigger, Older Cousin to Earth". Persberig. 23 Julie 2015. http://www.nasa.gov/press-release/nasa-kepler-mission-discovers-bigger-older-cousin-to-earth. Besoek op 23 Julie 2015.
↑ Rincon, Paul (23 July 2015). "'Earth 2.0' found in Nasa Kepler telescope haul". BBC News. Besoek op 2015-07-24.
↑ "NASA telescope discovers Earth-like planet in star's 'habitable zone". BNO News. 23 July 2015. Besoek op 23 Julie 2015.
↑ Overbye, Dennis (23 Julie 2015). "Kepler Data Reveals What Might Be Best 'Goldilocks' Planet Yet". The New York Times. Besoek op 23 Julie 2015.
↑ 7,0 7,1 Feltman, Rachel (23 Julie 2015). "Scientists discover 12 new potential Earth-like planets". The Washington Post. Besoek op 23 Julie 2015.
↑ Witze, Alexandra (23 Julie 2015). "NASA spies Earth-sized exoplanet orbiting Sun-like star". Nature. Besoek op 23 Julie 2015.
↑ NASA Kepler press conference. 23 Julie 2015.
↑ Lugmayr, Luigi (23 Julie 2015). "Kepler-452b details unveiled". I4U News. Besoek op 23 Julie 2015.
Nasa – Kepler-sending
Nasa – Kepler-ontdekkings, opsommingstabel
Koördinate: 19h 44m 00.89s, +44° 16′ 39.2″
Ontsluit van "https://af.wikipedia.org/w/index.php?title=Kepler-452b&oldid=1629773"